TULD JERUUSALEMMAST
Tänu Issandale! Oleme Au Kuninga Koguduses,
et saada Jumala õnnistust.
Usun, et Jumal täidab meid õnnistustega,
ja täidab kõik meie vajadused.
Ta täidab oma rikkust mööda kõik meie vajadused
auga Kristuses Jeesuses.
"Hea on tänada Issandat ja mängida sinu nimele, Kõigekõrgem." L 92:2
"Vaata, kui hea ja armas on see, et vennad üheskoos elavad!" L 133:1
On tore, et istume Jumala kojas,
et saada Püha Vaimu võidmist ja kiita Tema nime.
Täna räägin Ruti raamatust, kuna veetsime just Nädalatepüha
ehk Nelipüha, mil anti Toora
ja valati välja Püha Vaim, millest räägivad Apostlite teod.
See on ka uudseviljapüha.
Räägin täna Ruti raamatu põhjal
Iisraeli ja koguduse suhtest;
Kristuse Ihust ja Iisraelist.
Vaatame Ruti raamatu 1. peatükki.
Võtke vastu Jumala Sõna ja palvetage:
Mul on Jumala Sõna ja ma õpin sellest täna.
Jumal uuendab mu meeled. Õpin Teda tundma
ja Teda järgima armastuses, lootuses ja usus.
Jeesus Kristus on lihaks saanud Jumala Sõna.
Saagu minugi elus lihaks kõik, mida täna õpin.
Nii kannan rikkalikult vilja ja toon au Jumalale,
Jeesuse nimel. Aamen.
Rutt 1:1 - "Ja neil päevil,
kui kohtumõistjad mõistsid kohut, juhtus, et nälg oli maal.
Siis läks üks mees Petlemmast Juudamaalt ..."
Jeesus ju sündis Petlemmas.
"...et võõrana elada Moabi väljadel, tema ja ta naine ja kaks poega.
Selle mehe nimi oli Elimelek, ta naise nimi Noomi
ja ta kahe poja nimed Mahlon ja Kiljon;
nad olid efratlased Petlemmast Juudamaalt,
ja nad tulid Moabi väljadele ning jäid sinna.
Aga Elimelek, Noomi mees, suri,
ja Noomi jäi järele oma kahe pojaga.
Ja need võtsid endile moabi naised: ühe nimi oli Orpa ja teise nimi Rutt;
ja nad elasid seal ligi kümme aastat.
Siis surid ka mõlemad pojad, Mahlon ja Kiljon,
ning naine jäi üksi, ilma oma kahest pojast ja mehest.
Ta võttis siis oma miniatega kätte ja läks Moabi väljadelt tagasi,
sest ta oli Moabi väljadel kuulnud,
et Issand oli hoolitsenud oma rahva eest, andes neile leiba."
Kiri Roomlastele ütleb, et usk tuleb kuuldust
ja kuulmine Jumala Sõna kaudu.
Noomi kuulis, mis Iisraelis toimus.
Ta kuulis väljaspool Iisraeli,
et Issand oli hoolitsenud oma rahva eest ja neile leiba andnud.
Tahan rääkida, mis täna toimub,
ja kuidas see kirjakoht on seotud meie ajaga.
Issand hoolitseb ka täna.
Ta avab taeva ja annab meile vaimset leiba.
Ta annab võime rajada uusi kogudusi.
Koguneme tänama Tema Püha nime.
Iisraelis on juba tuhandeid, kes usuvad Jeesust.
Paljud võtavad Jeesuse vastu.
Teame, et Ta on eluleib, kes tuli alla taevast.
Kuidas nad Jeesuse vastu võtavad? Kui räägime neile Jeesusest,
või Jeesus tuleb nende juurde. Selliseid tunnistusi on palju.
Noomi kuulis, et Issand oli hoolitsenud oma rahvas eest
ja andis neile leiba.
Palvetame ärkamist Iisraeli. Hüüame Jumala poole
ja omal ajal teeb Jumal imesid.
Ta hoolitseb ja annab leiba.
Tahan täna kogudusest rääkida.
Rutt esindab kogudust. Ta on koguduse sümbol.
Rutt 1:7 - "Ta läks ära paigast, kus ta oli olnud,
ja temaga koos ta kaks miniat.
Aga olles teel tagasi Juudamaale, ütles Noomi oma mõlemale miniale:
Minge, pöörduge kumbki oma ema koju!
Issand tehku teile head,
nagu te olete teinud surnuile ja minule!
Andku teile Issand, et leiaksite varjupaiga kumbki oma mehe kojas!”
Ja ta suudles neid. Aga nad tõstsid häält ja nutsid
ning ütlesid temale: Ei, me läheme koos sinuga su rahva juurde!”
Aga Noomi ütles: Minge tagasi, mu tütred!
Miks peaksite tulema koos minuga?
On mul siis veel poegi üsas, et need võiksid saada teile meesteks?
Minge tagasi, mu tütred, minge,
sest mina olen liiga vana, et minna mehele!
Kui ma ütleksin: Mul on veel lootust,
kui ma veel täna öösel saaksin mehele ja sünnitaksin poegigi,
kas tahaksite siis oodata, kuni nad suureks saavad?
Kas tahate seni meheleminekust hoiduda?
Ei, mu tütred, mina kannatan tõesti rohkem kui teie,
et Issanda käsi mind on tabanud.”
Aga nemad tõstsid häält ja nutsid veel enam;
Orpa suudles seejärel oma ämma, kuna Rutt jäi tema seltsi."
Noomi kujutab Iisraeli ja Rutt kogudust.
Roomlaste kiri ütleb, et Kristuse kogudus,
kõik, kes usuvad Jeesusesse Kristusesse,
kinnituvad selle Juure külge.
Jumal on pookinud kõik usklikud Jeesusesse Kristusesse.
Varem nad ei olnud rahvas, kuid nüüd on neist saanud rahvas,
nagu Peetrus kirjutab.
Nad on omandrahvas, sest Jumal ühendas nad Iisraeliga.
Rutt 1:14 - "...Rutt jäi tema seltsi. Noomi ütles:
Vaata, su kälis pöördus tagasi oma rahva ja jumalate juurde.
Pöördu ka sina oma käliksele järele!”
Orpa naases siis oma rahva ja jumalate juurde.
Rutt 1:16 - "Kuid Rutt vastas: Ära käi mulle peale,
et ma sind maha jätaksin ja pöörduksin tagasi su juurest,
sest kuhu sina lähed, sinna lähen ka mina,
ja kuhu sina jääd, sinna jään minagi!
Sinu rahvas on minu rahvas ja sinu Jumal on minu Jumal."
Nii juhtub, kui inimene tõesti usub, et Jeesus on Issand.
Vaatame, mida ütleb Roomlaste 1 Jeesuse kohta.
Seda on oluline mõista.
Roomlaste 1:1 - "Paulus, Kristuse Jeesuse sulane,
kutsutud apostel, välja valitud kuulutama Jumala evangeeliumi,
mida Jumal on muiste oma prohvetite kaudu
pühades kirjades tõotanud oma Pojast -
kes liha poolest on sündinud Taaveti soost,
ent pühaduse Vaimu poolest määratud oma surnuist ülestõusmise järel
Jumala Pojaks väes - Jeesusest Kristusest, meie Issandast,
kelle käest ma olen saanud armu ja apostliameti ..."
Rutt räägib prohvetlikult igaühele,
kes tulevikus Jeesuse kaudu Iisraeli Jumalat usub.
Iga usklik peab mõistma neid prohvetlikke sõnu.
Rutt 1:16 -
"... Sinu rahvas on minu rahvas ja sinu Jumal on minu Jumal."
Täna näeme, kuidas paljud kristlased, kes armastavad Iisraeli,
meie vennad ja õed,
tulevad Iisraeli õnnistama Iisraeli rahvast.
Nad ühinevad Iisraeli rahvaga,
sest Iisraeli Jumalast on saanud Jeesuse kaudu nende Jumal.
Vaatame Efeslaste 2:11. Tänu Issandale Tema tegude eest!
Seepärast tuletage meelde, et teie, kes varem olite loomu poolest paganad
ja keda ümberlõikamatuteks nimetasid need,
keda kutsuti ümberlõigatuteks ihu ümberlõikamise tõttu,
- teie olite tol ajal ilma Kristuseta, kaugel eemal
Iisraeli kodakondsuse õigusest ja võõrad tõotuselepingule,
teil ei olnud lootust ega Jumalat siin maailmas.
Nüüd aga Kristuses Jeesuses olete teie,
kes varem olite Jumalast võõrdunud, saanud lähedaseks Kristuse vere läbi.
Varem olite Iisraelile võõrad, kuid nüüd meie vennad ja õed,
Kristuse kogudus, kes armastab Iisraeli Jumalat,
võtke Ta vastu oma isana ja armastage Iisraeli öeldes:
"Sinu rahvas on minu rahvas ja sinu Jumal on minu Jumal."
Te pole enam Iisraelile võõrad, sest Jumal ühendas teid
Jeesuse verega.
Ef 2:14 - "Sest tema on meie rahu, kes on mõlemad liitnud üheks
ja lõhkunud maha vaheseina ... oma ihu kaudu,
kui ta muutis kehtetuks käskude Seaduse,
et luua eneses need kaks üheksainsaks uueks inimeseks, tehes rahu,
ning et lepitada Jumalaga mõlemad ühesainsas ihus risti kaudu,
surmates risti peal vaenu.
Ta on tulnud ja kuulutanud rõõmu- sõnumit rahust teile, kaugelolijaile,
ja rahu lähedalolijaile,
sest tema läbi on meil mõlemal ühesainsas Vaimus ligipääs Isa juurde.
Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed ..."
See tähendab Iisraeli.
Tuld Siionist
"Te pole enam võõrad."
Võtkem siis vastu oma vennad ja õed,
kes pole liha poolest juutidena sündinud,
kuid kes on sündinud Pühast Vaimust,
ja kes armastavad Iisraeli, öeldes sarnaselt Rutiga:
"Sinu rahvas on minu rahvas, ja sinu Jumal on minu Jumal."
Paljud peavad siiski Ruti raamatust õppima,
kuidas Rutt Noomi rahva ja ka Jumala omaks võttis,
mis on kõige olulisem,
ja ka tema maa, kuhu ta Noomiga tuli.
Ta sai Iisraelimaa.
Rutil polnud kerge kõike maha jätta.
Muide, Jumal õnnistas teda.
Jumal õnnistab meie õigeid otsuseid.
Ta õnnistab seda, kui valime Tema tahte kohaselt.
Rutt valis selle, ja Jumal õnnistas teda.
Tahan lugeda huvitava koha Lauludest.
Laul 45, salm 11.
"Kuule, tütar, ja vaata ning pööra oma kõrv
ja unusta oma rahvas ja oma isamaja!"
Nii juhtus ka Rutiga.
"... unusta oma rahvas ja oma isamaja!
Siis kuningas himustab su ilu; sest ta on su isand."
Nii juhtus ka Rutiga.
Peame palvetama, et Kristuse Ihu maailmas
mõistaks seda ilmutust ja ütleks Iisraelile:
"Sinu rahvas on minu rahvas ja sinu Jumal on minu Jumal."
Jeesuse nimel.
Lähme edasi.
Vaatame, mis juhtus pärast seda, kui Rutt seda ütles.
Nad naasid Iisraelimaale, kuid neid ootas probleem.
Neil polnud toitu.
Põllud olid täis vilja, kuid töötegijaid polnud.
Täna on samasugune olukord.
Lõikust on palju, kuid töötegijaid vähe.
Seepärast ütles Jeesus: "Paluge siis lõikuse Issandat,
et ta saadaks töötegijaid oma lõikusele."
Palvetame, et Ta saadaks töötegijaid.
Keesusesse uskuvate paganate arv täitumiseks
tuleb palvetada, et Jumal saadaks töötegijaid
kõigile maailma põldudele.
Kui paganate arv täitub.
Kui Jumal on valinud nad Jumala lasteks,
tuleb Iisraeli aeg, ja ärkamine tuleb Iisraeli rahvale.
Mis juhtus Peetruse ja Jeesuse 120 jüngriga?
Nad olid ootusärevuses. Nad ootasid Kristuse tõotust.
Jeesus ütles neile. "Ärge lahkuge Jeruusalemmast."
"Vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.”
Peame palvetama,
et paganate arv täituks kogu maailmas,
araabiamaades, Euroopas, USAs,
Austraalias, Uus-Meremaal, Hiinas, Indias, Põhja-Koreas,
ka kõige raskemais paigus.
Palvetame, et seal tõuseks Ruti sarnaseid inimesi,
kes ütleksid Iisraelile:
"Sinu rahvas on minu rahvas, ja sinu Jumal on minu Jumal."
Peame ka mõistma, mille eest me palvetame.
Avame koos Roomlaste 11.
Roomlaste raamatu autor on apostel Paulus.
Roomlaste 11:15 -
"Sest kui juba nende kõrvaleheitmine on maailma lepitus,
mis on siis nende vastuvõtmine muud kui surnuist ellutõusmine?"
Paulus ütleb, et nende hülgamine on ülestõusmine.
Nüüd elab meie rahvas ülestõusmise aega.
Peame palvetama.
Paganate arv ei täitu enne,
kuni maailmas tuleb piisavalt esile Ruti sarnaseid inimesi.
Täidame täna siin Iisraelis oma ülesannet,
kui palvetame messiaanlike juutidena paganate eest,
et nad võtaksid Jeesuse vastu oma Issandaks,
ja meid oma rahvaks ja meie Jumala oma Jumalaks.
Palvetame nende eest, et nad tõuseksid kui Rutt
ja hakkaksid palvetama meie rahva ja maa eest,
et Iisrael ärkaks oma Messiale Jeesusele
ja nende silmad avaneksid nägema tõelist Messiat,
Jeesust, elava Jumala Poega.
Iisrael tõuseb üles surnuist,
kuna Jumal toob kogu maailmas esile inimesi nagu Rutt, kes ütlevad:
"Sinu rahvas on minu rahvas ja sinu Jumal on minu Jumal."
Nad ei vaiki, kui näevad Iisraeli vastast viha.
Nad palvetavad ja tõstavad häält kõikjal -
kogudustes, linnades ja maal -, ja räägivad tõde.
Selliseid on juba palju USAs, Euroopas ja araabiamaades.
Paljud armastavad Iisraeli
ja palvetavad, et Iisraelis sünniks Jumala tahe.
Ja meie palvetame nende eest. Nii Jumala plaan sünnibki.
Meie palvete ja armastusega üksteise suhtes.
Oleme üks, vennad ja õed.
Rutt esindab kogudust ja Noomi Iisraeli.
Ja Boas ..., mis muide tähendab "Temas on jõud",
esindab Jeesust Kristust, kes saatis oma Vaimu
nii paganaile kui Iisraeli rahvale.
Peame mõistma, et oleme kõik üks Jeesuses Kristuses.
"Sest kui juba nende kõrvaleheitmine on maailma lepitus."
Roomlaste 11:15 -
"Sest kui juba nende kõrvaleheitmine on maailma lepitus."
Selleks, et maailmas tõuseks palju selliseid nagu Rutt.
Au Kuninga Kogudus
Jumalal on plaan.
Paljud imestavad, miks Iisraelis veel ärkamist pole.
Kuid vihmapiisad juba langevad.
Kuuleme nagu Noomi, et Issand on hoolitsenud oma rahva eest.
Näeme, kuidas ilmutus Messiast vähehaaval seda maad muudab.
Tasapisi hakkame seda nägema, tänu Jumalale!
Täname oma isade Jumalat, Jeesuse Kristuse Isa,
ja neid vendi-õdesid kogu maailmas,
kes selle eest päeval-ööl palvetavad.
Meiegi palvetame nende eest.
"Sest kui juba nende kõrvaleheitmine on maailma lepitus,
mis on siis nende vastuvõtmine muud kui surnuist ellutõusmine?"
Järelikult tuleb surnute ülestõusmine.
Usun, et Jumal kasutab veel Jeesust uskuvaid iisraellasi.
Ta saadab meid Siionist kogu maailma
rääkima Messia armastusest, Jeesuse armust.
Räägime, mida Jumal siin maal teeb.
Tasahilju Jumal äratab oma rahvast Iisraeli.
Tänu Issandale selle ärkamise eest!
Täname Kõigekõrgemat Jeesuse Kristuse nimel.
Õhutan teid palvetama.
Pöördun ka teie poole, kes meid välismaal vaatate.
Teie, kes kuulete seda sõnumit ja võtate selle vastu oma südameisse.
Meie, Kristuse kogudus, õnnistame teid!
Kuulutame Jumala rahu! Palvetame koos.
Isa, täitugu nende paganate arv,
kes võtavad vastu meie Issanda Jeesuse.
Sina tegid seda. Iisraeli hülgamine on maailma lepitus.
Palvetame, et meie vennad-õed oleksid nagu Rutt.
Et nad ütleksid nagu Rutt Noomile:
"Sinu rahvas on minu rahvas, ja sinu Jumal on minu Jumal."
Õnnistan neid Jeesuse nimel!
Isa, palume ärkamist siia Iisraelimaale.
Jeesuse Kristuse nimel.
Issand õnnistagu sind ja hoidku sind,
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse Kristuse nimel, aamen! Kuulutame koos:
Meie Issanda Jeesuse Kristuse arm, Isa Jumala armastus
ja Püha Vaimu osadus olgu meie kõikidega, aamen!
Vennad-õed, Jumal õnnistagu teid!
Loodetavasti saite piisavalt head leiba.
Laul 34:9 - "Maitske ja vaadake, et Issand on hea."
Olete joonud elavat vett ja uut veini.
Jumal õnnistagu teid Jeesuse nimel! Aamen.
Au Kuninga Messiaanlik Kogudus Jeruusalemmas.
Oleme tegutsenud Jeruusalemma südames 7 aastat.
Selle aja jooksul oleme näinud Jeesuse võimsat kätetööd
tõotatud maal.
Nagu kõigil Elava Jumala kogudustel,
on meilgi mitmeid tööharusid erinevais Iisraeli paigus
nii laste, noorte kui vanurite seas.
Hoolitseme oma ajaloolise kodumaaga kohanevate uute immigrantide eest.
Meil on täna üle 10 tegevusharu, näiteks noortetöö ja kodugrupid.
Meie põhitegevus on evangeeliumi kuulutamine,
milleks kasutame ka meediat: televisiooni, raadiot ja internetti.
Noorusele vaatamata levitame evangeeliumi ka satelliitide kaudu.
Meie koguduse hääl kõlab rohkem kui 180 maailma riigis.
Saame iga päev sõnumeid tervenemiste,
uute elude ja leppimise kohta Jumalaga.
Elav Sõna Siionist on muutnud lõpuaegadel kogu maailma,
nagu Jumal lubas Jesaja 2:3.
"Sest Siionist lähtub Seadus ja Jeruusalemmast Issanda sõna!”
Palvetame, et nii nagu Jumal algusest peale planeeris,
muutuks Jeruusalem jumalateenimise keskuseks,
kuni ootame päeva, mil Jumal taastab Jeruusalemmas taas
Taaveti lagunenud koja.
Täname kõiki oma sõpru. Aitäh toetuse eest!
Aitäh palvete eest!
Õnnistagu Jumal teid Jeesuse väelisel nimel!
Õnnistagu teid Aabrahami, Iisaki ja Jaakobi Jumal!
Jumal õnnistagu teid Jeesuse vägeval nimel!
Ülal on meie kontaktandmed Iisraelis.
Tõlge: Monika Jaaguri